《学仙行》
宋代·吕本中

长松拂云根合抱，雪虐霜凌不相到。下有千岁老茯苓，化为琥珀光自照。

食之便可登广寒，不但无病长少年。浮生溷浊那可言，和气乃为尘务煎。

坐看灵药置泥土，五味杂置成薰膻。岂不闻齐天子，黄金丹成不肯仙。

且贪人间乐，不能从汝飞上天。惜哉韦郎之妙语，一失毫釐千万年。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。